জেলা প্রশাসন সুত্রে জানা গেছে, ৭ হাজার ২৯১ জন ভিক্ষুকের তালিকা করা হয়েছে। তাদের নিয়েই প্রাথমিক কাজ শুরু হয়েছে। এর বাহিরে কিছু ভিক্ষুক রয়েছে যাদের স্থায়ী কোন ঠিকানা নেই তারা একস্থান থেকে অন্য স্থানে ভিক্ষাবৃত্তি করে থাকে। তাদের তালিকা তৈরী হচ্ছে পর্যায়ক্রমে। পুরুষ সক্ষম ভিক্ষুকদের রিকশা-ভ্যান, মনোহারির দোকান করে দেওয়া হয়েছে। ভিক্ষাবৃত্তিকে নিরুৎসাহিত করতে নারী ও পুরুষ ভিক্ষুকদের ক্ষুদ্র ব্যবসা, গরু-ছাগল, ভেড়া, হাঁস-মুরগি, সেলাই মেশিন প্রদান করে হচ্ছে এবং এটি চলমান থাকবে। তাদের প্রশিক্ষণ দেয়ার পর উপকরণ সমূহ হাতে তুলে দেয়া হচ্ছে। এছাড়া যারা বয়সের কারণে কোন কাজ করতে পারবে না তাদের বয়স্কভাতা সহ অন্যান্য ভাতা প্রদান করা হবে।